ג'ונתן מג'ורס

ג'ונתן מייקל מג'ורס (באנגלית: Jonathan Michael Majors; נולד ב-7 בספטמבר 1989) הוא שחקן קולנוע וטלוויזיה אמריקאי, אשר התפרסם לראשונה בשנת 2019 כאשר כיכב בסרט "האיש השחור האחרון בסן פרנסיסקו". בשנת 2020, זכה לפרסום נרחב יותר בזכות גילום הדמות אטיקוס פרימן בסדרת הטלוויזיה של HBO, "ארץ לאבקראפט"; עבורו קיבל מועמדות לפרס אמי לשחקן הטוב ביותר. כמו כן, כיכב בסדרת הטלוויזיה של דיסני+, "לוקי", והופיע כגרסה נוספת של דמות זו, קאנג הכובש, בסרט "אנטמן והצרעה: קוונטומאניה". מג'ורס נולד בעיר לומפוק, קליפורניה, ובילה את שנותיו הראשונות עם משפחתו - אמו, אשת כמורה, אחותו הגדולה, מוניקה, ואחיו הצעיר, קמרון - בבסיס חיל האוויר ונדנברג בשל תפקידו של אביו כקצין בחיל האוויר. מג'ורס ומשפחתו עברו להתגורר מאוחר יותר בג'ורג'טאון, טקסס, ממש מחוץ לאוסטין, טקסס, ומאוחר יותר גדלו בעיר סידר היל, טקסס. לאחר שעבר מבית הספר התיכון סידר היל, הוא סיים את לימודיו בבית הספר התיכון דנקנוויל ב-2008. כנער, מג'ורס התמודד עם מאבקים רבים: הוא נעצר על גניבה מחנות, הושעה מבית הספר התיכון על כך שנקלע לקטטה, ובשלב מסוים הוא גר במכוניתו בזמן שעבד בשתי עבודות כדי להסתדר. בסופו של דבר הוא מצא "מרחב בטוח" בעולם התיאטרון. מייג'רס למד לתואר ראשון במשחק בית הספר לאמנויות של אוניברסיטת צפון קרולינה, ולאחר מכן למד לתואר שני בבית הספר לדרמה של אוניברסיטת ייל, שם הוא סיים את לימודיו בשנת 2016. הוא הופיע ברשימת טיים 100 נקסט לשנת 2022 של מגזין טיים. באוקטובר 2024, פורסם כי הסרט "Magazine Dreams", בכיכובו של מייג'ורס ייצא לאקרנים ברבעון הראשון של 2025. הסרט זכה לשבחים בפסטיבל הסרטים סאנדנס וייצר באזז לאוסקר בזכות הופעתו המרשימה של מייג'ורס בתפקיד מפתח של מפתח גוף שאפתן. מייג'ורס התכונן לתפקיד על ידי אכילת 6100 קלוריות ביום ואימונים אינטנסיביים במשך ארבעה חודשים כדי להפוך למפתח גוף משכנע. מג'ורס הוא אב לילדה מזוגיות שניהל בצעירותו. הוא תומך בתנועת "Black Lives Matter" ובשנת 2020 השתתף בעצרות והפגנות בעקבות רצח ג'ורג' פלויד. במרץ 2023, מג'ורס נעצר לאחר שתקף את בת זוגו דאז, גרייס ג'בארי ברכב וגרם לה לפציעות קלות בראשה ובצווארה. ב-18 בדצמבר 2023, בית המשפט פסק שמג'ורס אשם בשני סעיפי "אלימות במשפחה" מתוך ארבעה, שהעונש על כך הוא עד שנת מאסר. גזר הדין יינתן ב-6 בפברואר 2024. בעקבות פסק הדין, חברת "דיסני" פיטרה את מג'ורס. מדיה וקבצים בנושא ג'ונתן מג'ורס בוויקישיתוף ג'ונתן מג'ורס, במסד הנתונים הקולנועיים IMDb (באנגלית) ג'ונתן מג'ורס, באתר AllMovie (באנגלית) ג'ונתן מג'ורס, באתר Rotten Tomatoes (באנגלית) ג'ונתן מג'ורס, באתר Metacritic (באנגלית) ג'ונתן מג'ורס, במסד הנתונים הקולנועיים KinoPoisk (ברוסית) Marcus Jones June 23, 2020 at 01:39 PM EDT, 'Da 5 Bloods' breakout Jonathan Majors talks the joy and challenge of working with his heroes, EW.com (באנגלית) Ramin Setoodeh, Ramin Setoodeh, ‘White Boy Rick’ Star Jonathan Majors on His Two Movies at the Toronto Film Festival, Variety, ‏2018-09-11 (באנגלית אמריקאית) מייקל בי. ג'ורדן, 2022 TIME100 Next: Jonathan Majors, טיים (באנגלית) Mike Fleming Jr, Briarcliff Gives Jonathan Majors Sundance Drama ‘Magazine Dreams’ Chance To Flex On Big Screen, Deadline, ‏2024-10-02 (באנגלית אמריקאית) השחקן ג'ונתן מייג'ורס ("אנטמן והצרעה: קוונטומאניה") נעצר באשמת תקיפת אישה, באתר ynet, 26 במרץ 2023 השחקן ג'ונתן מייג'ורס הורשע בתקיפה ובהטרדה של בת זוגו לשעבר, באתר ynet, 18 בדצמבר 2023 Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית)